་འཛིན་པ་རང་གི་སེམས༔ སྣང་བ་ཡེ་ཤེས་ཀློང་དུ་བསྟབ༔
འཁྲུལ་རྟོག་ལས་ཀྱི་ཚོགས་བརྒྱད་རྣམས༔ སྐྱེ་མེད་རྟོགས་པའི་མཚོན་གྱི་གཏུབས༔ བསྟབ་
པོ་ཀུན་བཟང་ཀློང་དུ་བསྟབ༔ མཱཾ་ས་རཀྟ་ཀཻ༌ནི༌ར༌ཏི༔ ག་ཎ་ཙཀྲ་ལ་ཁཱ་ཧི༔ བདུན་པ་ཚོགས་ལ་
རོལ་བ་ནི། གཟུངས་མའར། ལས་ཀྱི་རྡོ་རྗེས་འཁོར་ལོ་འདུས་པའི་གཙོ་བོ་ ལ་ཕྱག་བྱས་ནས་ཐབས་ཤེས་ཀྱི་རྫས་ལ་སྣོལ་
མར་སྟོབ་ཅིང་། ཧོ༔ ཀུན་བཟང་བླ་མ་ཐོད་ཕྲེང་དགོངས་སུ་གསོལ༔ སྣང་སྟོང་དབྱེར་མེད་
ཚོགས་ཀྱི་ལོངས་སྤྱོད་འདི༔ བདེ་སྟོང་དབྱེར་མེད་ཚུལ་གྱིས་བཞེས་སུ་གསོལ༔ སློབ་དཔོན་
གྱིས་པད་སྐོར་གྱི་བླང་ཞིང་ལན་དུ༔ ཀྱེ་ཧོ སྣང་སྲིད་དག་པ་ཞི་ཁྲོའི་ལྷ་ཚོགས་དགོངས༔ ཡེ་ནས་
མཉམ་ཉིད་ཚོགས་ཀྱི་ལོངས་སྤྱོད་འདི༔ རྟོག་པའི་བློ་ལ་དག་སྣང་གིས་འབུལ་ན༔ འཁྲུལ་
མེད་དག་པའི་ངང་ནས་བཞེས་ཤིང་རོལ༔ དེ་ནས་མཆེད་ལྕམ་རྣམས་ལ་སྟོད་པ་ནི༔ ཀྱེ་རྡོ་རྗེའི་མཆེད་
ལྕམ་རིག་རྩལ་དགོངས་སུ་གསོལ༔ དག་མགུ་རངས་པའི་ཚོགས་ཀྱི་ལོངས་སྤྱོད་ནི༔ སོ་
སོར་མ་མཆིས་གཡར་དམ་ཚུལ་དུ་འབུལ༔ འཁོན་འཛིན་མེད་པའི་ཚུལ་གྱིས་བཞེས་སུ་
གསོལ༔ དེ་དག་གིས་ཀྱང་དངོས་གྲུབ་ཆེན་པོའི་ཕམ་ཕབས་སུ་ཤེས་པས་བླངས་ཏེ། ལན་དུ། ཨེ་མ་ཧོཿ སྐུ་གསུམ་
དག་ པའི་ཞིང་ཁམས་གཅིག་ཏུ་མཐོང་༔ བླང་དོར་མི་འཚལ་ཡི་རང་དགའ་བར་རོལ༔ ཨ་
ལ་ལ་ཧོ༔ ཞེས་རང་གི་ཕུང་པོ་ཁམས་དང་སྐྱེ་མཆེད་གདན་གསུམ་ཚང་བའི་དཀྱིལ་འཁོར་དུ་ཤེས་པས་བཟའ་བའི་དམ་
ཚིག་ནང་གི་བསྲེག་བླུགས་ཀྱི་ཆོ་གར་སྟར་ནས་ཚིམ་པ་དྲུག་ལྡན་དུ་རོལ། བརྒྱད་པ་ལྷག་མའི་ཆོ་ག་ནི། ཚོགས་ལྷག་རྣམས་
གསོག་འཇོག་མེད་པར་བསྡུས། ཤིས་པ་བྱ་བའི་ཕྱིར་གཙང་ལྷག་སྟེང་དུ་བསྣན། རྟོག་པ་དག་པའི་རྣལ་འབྱོར་པ་ཡིན་ན་ལྕེ་
རྟ་མགྲིན་ཡབ་ཡུམ་རོལ་པ་མཛད་པའི་བྱང་སེམས་བདུད་རྩིའི་ཁ་ཕྲུ་དང་རོ་གཅིག་པ་ཧེ་རུ་ཀའི་དམ་རྒྱས་དབབ་པའམ། གོ་
243

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
ཧོ་ཧྲཱིཿ ཧཱུྃ༔
ཕྱུག་གིང་༔
འཕང་དམན་ན་གཡོན་པའི་འཐེབ་སྲིན་སྦྱར་བ་རེག་ཅིང་ནང་མཆོད་བྱ་ནས། ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧཱུྃ་ཧ་
ཡེ་ཤེས་རོལ་པ་ལྷ་ཡི་ཚོགས་རྣམས་དང་༔ ལས་ལ་གྲུབ་པའི་མཁའ་འགྲོ་དབང་
མ་བདུན་སྲིང་བཞི་འདིར་གཤེགས་མཆོད་པ་བཞེས༔ འབར་མ་དང་ནི་སྤོར་མ་
ཕོ་ཉའི་ཚོགས༔ ལྷ་སྲིན་སྡེ་བརྒྱད་ཁཀའ་ཡི་སྲུང་མར་བཅས༔ མ་ལུས་འདིར་སྤྱོན་ཟག་
མེད་བདུད་རྩི་ལ༔ བརྔམས་ཤིང་དགྱེས་པའི་ཚུལ་གྱིས་རོལ་ཏུ་གསོལ༔ མ་མ་ཤ་ཏྲཾ་ཨ་མུ་
ཀཾ༔ ཁྲོ་ཡཀྴ་བི་ཛ་ཡ་ཁ་ཁ་ཁཱ་ཧི་ཁཱ་ཧི༔ ཞེས་ཕྱི་རོལ་གོམ་པ་བདུན་ཅུའི་ སར་སྲིན་མོའི་ཟ་ལམ་དུ་དོར། དགུ་
པ་ཆད་ཐོ་བྱ་བ་ནི། གཏོར་སྣོད་བསྒུལ་ཏེ་སྨན་རཀ་བྲན་ནས། ཧྲཱིཿ སྔོན་ཚེ་བྲག་ཕུག་མ་ ར་ཏི་ཀ་རུ༔ རིག་
འཛིན་ཆེན་པོ་པདྨ་སཾ་བྷ་ཝ༔ གྲུབ་པའི་རྒྱལ་མོ་མནྡཱ་ར་བར་བཅས༔ ཉེ་རྒྱུའི་སྤྱོད་པས་འཆི་
མེད་བསྒྲུབ་པའི་ཚེ༔ ཕུང་ཁམས་སྐྱེ་མཆེད་དྭངས་མའི་འཁོར་དུ་འདུས༔ སྐྱེ་འཆི་མེད་པ་རྡོ་
རྗེའི་གཟུགས་བསྟན་ནས༔ རླུང་སེམས་དྷཱ་ཏིར་དག་པར་མ་ཆད་དམ༔ འཆི་བདག་བདུད་
དཔུང་བཟློག་པར་མ་ཆད་དམ༔ འབར་འཛག་རྒྱན་གྱི་གཏོར་མ་འདི་བཞེས་ལ༔ འཇའ་
ལུས་འོད་སྐུར་དངས་པའི་ཕྲིན་ལས་མཛོད༔ དེ་རྗེས་དཔལ་གྱི་བསམ་ཡས་འོམ་བུའི་ཚལ༔
ཁྲག་དམར་གཡའ་མ་ལུང་གི་ཀེ་ཚང་དུ༔ རྒྱལ་བའི་དབང་པོ་མཚོ་སྐྱེས་རྡོ་རྗེ་དང་༔ མཁའ་
འགྲོའི་གཙོ་མོ་ཡེ་ཤེས་མཚོ་རྒྱལ་གྱིས༔ ཚེ་ལྷ་འདུས་པའི་དཀྱིལ་འཁོར་ཞལ་ཕྱེས་ཚེ༔
མཁའ་མ་ལུས་འཇའ་དང་འོད་ཀྱིས་ཁེངས༔ བཀྲ་ཤིས་བུམ་པ་ཁོལ་ཞིང་ཚེ་ཆུ་ལུད༔ ཞིང་
སྐྱོང་མཁའ་འགྲོས་རང་གཟུགས་བསྟན་ནས་ཀྱང་༔ མ་འོངས་བརྒྱུད་འཛིན་སྐྱོང་བར་མ་
ཆད་དམ༔ དམ་རྫས་རྒྱན་གྱི་གཏོར་མ་འདི་བཞེས་ལ༔ ཚེ་དབང་ལོངས་སྤྱོད་རྒྱས་པའི་
ཕྲིན་ལས་མཛོད༔ བཅུ་པ་བསྟན་མ་སྐྱོང་བ་ནི། བཤལ་ཆུས་བྲན་ལ༔ ཧྲཱིཿ དགུང་སྔོན་སྟེང་དང་གངས་རི་
གཡའ་བརྩེ་དང་༔ སྨན་ལྗོངས་སྐྱེད་མོས་ཚལ་དང་ནགས་འདབས་དང་༔ ཕྱོགས་མཚམས་
སྟེང་འོག་གང་ན་གནས་པ་ཡི༔ བོད་ཁམས་སྐྱོང་བའི་བསྟན་མ་བཅུ་གཉིས་ཚོགས༔ སློབ་
དཔོན་པདྨའི་སྤྱན་སྔར་ཁས་བླངས་བཞིན༔ རང་རང་ཕོ་བྲང་གནས་ནས་འདིར་བྱོན་ལ༔
ནམ་
244

པོད་དང་པོ་ཆོག་སྒྲིག་གི་སྐོར།
ཕུད་ལྷག་བཤལ་བའི་གཏོར་མ་འདི་བཞེས་ནས༔ བཅོལ་བའི་ཕྲིན་ལས་མ་ལུས་བསྒྲུབ་
པར་མཛོད༔ ཅེས་གཏོར་མ་གཉིས་མཁར་གྱི་ཡང་སྟེགས་སུ་ཞལ་ནང་བསྟན་གྱིས་འབུལ། བཅུ་གཅིག་པ་རྟ་བྲོ་ནི། སྒོ་
དྲུང་དུ་གཏོར་གཞོང་ཁ་སྒྲུབ་པའི་འོག་ཏུ་བགེགས་རྣམས་ཚུད་པ་རི་རབ་ཀྱིས་གནན་པར་དམིགས་ལ། ཧྲཱིཿ དབང་
ཆེན་དྲེགས་འདུལ་དཀྱིལ་འཁོར་འདིར༔ བར་ཆད་དམ་སྲི་འདུལ་བའི་ལྷ༔ ཁྲོ་ བོའི་རྒྱལ་
པོ་རྟ་མཆོག་དཔལ༔ གཏུམ་ཆེན་བརྔམས་པའི་སྒྲ་སྒྲོག་ཅིང་༔ དཔལ་གྱི་རྟ་སྐད་ཙེ་རེ་རེ
ཁྲོ་བོའི་འབྲུག་སྒྲ་འུ་རུ་རུ༔ རོལ་པའི་རྟ་བྲོ་ཆེམས་སེ་ཆེམ༔ དགྲ་བགེགས་འབྱུང་པོ་རྡུལ་དུ་
རློག༔ ༀ་མ་ཧཱ་ཀྲོ་ཏ་ཧཱུྃ༔ ཨོཾ་ཧྱ་གྷི་ཝ་ཧཱུྃ༔ ༀ་པད་མ་ཏ་ཀྲི་ཏ་ཧཱུྃ༔ ཧྲཱིཿཧྲཱིཿཧྲཱིཿ ཕཊ་ཕཊ་ཕཊ༔
གནོད་པར་བྱེད་པ་མྷཾ་བྷ་ཡ་ནན༔ དྲག་ཤུལ་གྱི་ལས་མཐའ་ཤིས་པས་བསྡུ་བའི་ཕྱིར་གཏོར་གཞོང་བསྒྱེལ་བ་སྨན་
འབྲུས་བཀང་ལ༔ རྣལ་འབྱོར་པ་བདག་ཅག་འཁོར་དང་བཅས་པའི་ཚེ་དང་འབྱོར་པ་ཐམས་
ཅད་རྒྱས་པར་གྱུར་ཅིག་པུབྷཾ་ཀུ་རུ་སྭཱ་ཧཱ༔ བཅུ་གཉིས་པ་དངོས་གྲུབ་བླང་བ་ནི། ཡར་མར་གྱི་ཚེས་བཅུ་སོགས་
སྤྲོས་བཅས་དང་འབྲེལ་བའི་ཚེ། ཟླ་ཕྲོམ། ཟླ་རྒྱས་ལ་སོགས་པའི་དངོས་གྲུབ་ཀྱི་རྫ་ས་རྣམས་ཀྱང་འདུ་བྱ་ལ། དངོས་གྲུབ་
བསྡུ་བའི་གནད་ཀྱང་ཚེ་འགུགས་པ་ཁོ་ན་ལ་འདུ་བས་ཚེ་མདའ་གཡོབ་ཅིང་༔ ཨོཾ་ཨཱཿཧཱུྃ་ཧྲཱིཿ བདེ་ཆེན་པདྨོ་
བཀོད་པའི་ཞིང་ཁམས་ནས་སོགས་ཀྱི་མཐར་སྒྲུབ་རྗ་ས་རྣམས་བཏེག་ཅིང༌། ཧྲཱིཿ རྗེ་བཙུན་ཨོ་རྒྱན་
མགོན་པོ་ཚེ་དཔག་མེད༔ གསང་བ་ཡེ་ཤེས་ཡུམ་མཆོག་གོས་དཀར་མོ༔ ཚེ་ལྷ་རྒྱལ་བ་
ཡབ་ཡུམ་གཙོ་འཁོར་བཅས༔ བཀྲ་ཤིས་བུམ་པ་ལྷ་ཡི་གཞལ་ཡས་ཁང་༔ འཆི་མེད་ཚེ་ཡི་
བདུད་རྩིས་རབ་ཏུ་གང་༔ བཀྲག་མདངས་བཅུད་དང་ཚེ་ཡི་འོད་ཟེར་འབར༔ བསྙེན་སྒྲུབ་
ལས་སྦྱོར་སྒྲུབ་པ་མཐར་རུ་ཕྱིན༔ དངོས་གྲུབ་འབྱུང་བའི་དུས་ལ་བབ་པས་ན༔ མགོན་པོ་
ཁྱེད་ཀྱི་ཚེ་ཞག་དུས་འདི་ལ༔ ཐུགས་ལ་ལེ་ལོ་བཏང་སྙོམས་མ་མཛད་པར༔ རྡོ་རྗེའི་ནམ་
ལངས་ཉི་ཟླ་ནམ་མཁར་ཤར༔ རྒྱལ་བ་རྣམས་ཀྱི་ཐུགས་རྗེའི་འོད་ཟེར་གྱིས༔ སྐལ་ལྡན་
བདག་ལ་ཚེ་ཡི་དབང་མཆོག་བསྐུར༔ སྐྱེ་འཆི་མེད་པའི་ཚེ་ཡི་དབང་ཐོབ་ཤོག༔ ཅེས་སྒྲུབ་རྫས་
རྣམས་གནས་གསུམ་དུ་གཏུག་ཅིང༌། བདུད་རྩི་དང་ཚེ་རིལ་རྣམས་མྱོང་ངོ་། བཅུ་གསུམ་པ་མཆོད་བསྟོད་ནོངས་བཤགས་ནི།
245

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
ཧཱུཾ༔ ཡེ་ཤེས་ལྷ་ཚོགས་སྤྱན་འདྲེན་གཤེགས༔ ཕྱི་ནང་གསང་བའི་མཆོད་པ་འབུལ༔ སྐུ་
གསུང་ཐུགས་ཡོན་ཕྲིན་ལས་བསྟོད༔ བག་མེད་ཉམས་ཆགས་འགལ་འཁྲུལ་བཤགས༔
ཨོཾ་བཛྲ་ཨཉྙཾ་སོགས་ཀྱི་མཐར། ཡི་གེ་བརྒྱ་པ་ལན་གསུམ་གྱིས་བཤགས་པ་བྱའོ། །བཅུ་བཞི་པ་ཉེར་བསྡུ་ནི། རས་བྲིས་
ཀྱི་དཀྱིལ་འཁོར་ལ་བརྟན་བཞུགས་དང༔ སྣང་ཆ་གཟུགས་བརྙན་གྱི་འཁོར་ལོར་རྟག་མཐའ་བསལ་ཕྱིར། ཧཱུཾ༔ རང་
རིག་ཐིག་ལེ་གཅིག་ཏུ་གསལ་བ་ལ༔ སྤྲོ་དང་བསྡུ་བར་བྱ་བ་མ་དམིགས་ཀྱང་༔ མ་རྟོག་
འཁྲུལ་བའི་རྟག་ལྟ་སྦྱང་བའི་ཕྱིར༔ ཐམས་ཅད་ཐིག་ལེ་ཆེན་པོར་བསྡུ་བར་བྱ༔ བཛྲ་མུ༔
ཨཱ་ལི་ཀཱ་ལི་དང་ཡི་གེ་བརྒྱ་པ་བཟླ། ཆད་མཐའ་བསལ་ཕྱིར། ཧཱུཾ༔ རྟག་ཏུ་མི་འགྱུར་ཐིག་ལེ་ཆེན་པོའི་ངང་༔
བསྐྱེད་དང་རྫོགས་པའི་མཐའ་གཉིས་བྲལ་བ་ལ༔ ཆད་པའི་སྟོང་ཉིད་མེད་པ་ལས་གྲོལ་
ཕྱིར༔ རྫོགས་རིམ་ལྷ་སྐུ་བླ་མ་རྩ་གསུམ་ལྷ༔ སྣང་ལ་མ་གྲུབ་འཇའ་ཚོན་ལྟ་བུར་ཤར༔ བཅོ་
ལྔ་པ་དགེ་བ་བསྔོ་བ་ནི། ཧཱུཾ༔ དུས་གསུམ་མི་དམིགས་སྒྱུ་མར་སྣང་བའི་ཆོས༔ མིག་འཕྲུལ་ཇི་
བཞིན་དགེ་ཚོགས་བྱང་ཆུབ་ཏུ༔ ཡོངས་སུ་བསྔོས་པས་རྩ་གསུམ་དཀྱིལ་འཁོར་གྱི༔ གོ་
འཕང་མཆོག་ལ་འགྲོ་ཀུན་སྦྱོར་གྱུར་ཅིག༔ ཅེས་ལན་གསུམ། བཅུ་དྲུག་པ་སྨོན་ལམ་ཤིས་བརྗོད་ནི། དུས་ཀྱི་
རྒུད་པ་ལ་དམིགས་ཀྱི་བསལ་བ་རྒྱལ་དབང་ལྔ་པའི་གསུང༌། གདངས་འགྱུར་དང་བཅས་འདུན་པ་རྩེ་གཅིག་པས། རྒྱལ་
ཀུན་འདུས་པ་རྔ་ཡབ་
པ་རྔ་ཡབ་གླིང་པ་ཡི། །རྗེས་བཟུང་གན་ཇག་ཐང་ཏ་སྤྲུལ་པའི་གར། །པྲཛྙཱ་
རསྨིས་སྤྱན་དྲངས་ཟབ་གཏེར་ལས། །པདྨ་རིགས་ཀྱི་དཀྱིལ་འཁོར་བསྒྲུབས་པའི་མཐུས།
སྤྱི་དང་བྱེ་བྲག་ཐུབ་བསྟན་དེ་འཛིན་རྒྱས། །འགྲོ་རྣམས་རྫོགས་ལྡན་དུས་ཀྱི་རིང་པོའི་ཚེ། །
ལེགས་བྲིས་དགའ་སྟོན་གནོད་སྦྱིན་ལོངས་སྤྱོད་སོགས། །བདེ་ཞིང་སྐྱིད་པའི་དཔལ་གྱི་
རྟག་འཚོར་ཤོག །ཡང་སྒོས་སཱ་ལའི་ལྗོངས་འདིར་འཐབ་རྩོད་གཡུལ། །ནད་རིམས་དབུལ་
ཕོངས་བསྐྱེད་པ་འབྱུང་པོའི་གདོན། །གངས་ཅན་འགྲོ་སྙིང་ཞུགས་པའི་བརླང་སྤྱོད་སོགས། །
དགྲ་བགེགས་སྡེ་འགྲོས་བཅས་པ་ཞི་བར་ཤོག །ཁྱད་པར་ལྔ་བདོའི་མཐུ་ཡིས་སྔོན་དུས་
ནས། །སྨོན་ལམ་ལོག་དང་གློག་བུར་དམ་སྲིའི་འཕྲུལ། །འཇིག་རྟེན་ཕུང་བར་བྱེད་པ་མུན་
246

པོད་དང་པོ་ཆོག་སྒྲིག་གི་སྐོར།
པའི་རུམ། །བྱིན་རླབས་རྟ་བདུན་དབང་པོས་སངས་པར་ཤོག །ལྷོ་བྱང་སྟོད་སྨད་ཕྱོགས་
མཚམས་ནས་སློང་སྟེ། །ལུས་ཅན་མནར་ནུས་དམག་དང་རྗེས་འབྲངས་འདྲེས། །ཉེར་
འཚེའི་ན་བུན་དེངས་བའི་ནམ་མཁའ་ལ། །བདེ་སྐྱིད་ཉི་ཟླ་ཟུང་འབྲེལ་འཆར་བར་ཤོག
ཐེག་མཆོག་དཔལ་གྱི་རི་བོའི་རྩེ་མོ་རུ། །སྒྲུབ་པའི་འདུས་སྡེས་རབ་མཚོན་ཟབ་ཆོས་འདི།
ཉམས་སུ་ལེན་ནོ་ཅོག་གི་བསོད་ནམས་ལ། །སྲིད་ཞི་གདོད་མའི་འབྲས་བུ་ཡོངས་སྨིན་ཤོག །
དཔལ་ལྡན་རྡོ་རྗེ་གཤོག་རྒོད་མ་ལ་སོགས། །ཟབ་གཏེར་བསྟན་སྐྱོང་ཚོགས་ཀྱི་སྲུང་སྐྱོབ་
ཅིང༌། །རྩ་གསུམ་དྲང་སྲོང་ལྷ་དང་རིག་འཛིན་གྱི། །བདེན་པས་དུས་ཀུན་དགེ་བའི་བཀྲ་
ཤིས་ཤོག །ཅེས་དང་། ཕུན་སུམ་ཚོགས་པ་མངའ་བ་གསེར་གྱི་རི་བོ་འདྲ། །ཞེས་འཇིག་རྟེན་དགེ་བའི་
ཤིས་པས་མཐའ་རྒྱས་སུ་བྱ་ཞིང་མེ་ཏོག་སིལ་མའི་ཆར་དབབ་པར་བྱའོ། །དཔལ་ལྡན་འདྲེན་བྱེད་སྟོང་པའི་གྲོང་ཁྱེར་གང༌། །
མཐོ་རིས་དང་པོར་འཕོས་པ་འཇིག་རྟེན་ན། །ཡི་གེའི་གྲགས་པ་གསལ་བའི་ལྷ་ཡི་ཁང༌། །མང་པོས་བཀུར་བའི་རིན་ཆེན་ཟ་
མ་ཏོག །གང་ན་གསེར་གྱི་མངལ་ཅན་བློ་གྲོས་ཀྱི། །ལང་ཚོ་མ་རྙིང་སྡེ་བཞིའི་གདོང་པ་དང༌། །གཙུག་ལག་རྣ་བ་བརྒྱད་པའི་
བ་དན་ཅན། །ལྷ་སྲས་ཞལ་གྱི་ཆུ་སྐྱེས་གེ་སར་ལས། །རྣམ་དཔྱོད་འདྲེན་བྱེད་སྟོང་གི་ལེགས་མཐོང་བའི། །ས་འོག་གཏེར་
གཅིག་བྱིས་པའི་སྒྱུ་རྩལ་གྱིས། །ཉམས་འོག་འཛུད་གང་འགལ་ཟླའི་གདེངས་་ཅན་དེའི། །གཞན་དབང་མ་བཟོད་གཡོན་
ཕྱོགས་ལྷ་དང་བསྙེན། །དེ་ཕྱིར་ཀུན་གཟིགས་བླ་མ་པྲ་ཛྙཱའི་ཞབས། །གང་གི་རིང་ལུགས་ནུབ་པ་མེད་པའི་རྒྱན། །མགུལ་པར་
མཛེས་པ་ཁྱོད་ཀྱིས་རེ་བའི་དོན། །གྲུབ་པར་མཛོད་ཅེས་རྒྱལ་པོའི་ཁབ་དེར་བསྐུལ། །འདི་ན་སྔོན་ཆད་བརྗོད་པ་བྲལ་བའི་
ནགས། །ཁུ་བྱུག་ཅ་ཅོའི་སྒྲ་འབྱིན་མ་ལ་ཡའི། །ནགས་ཀླུང་རང་གི་ངང་ཚུལ་དྲིའི་བཞོན་པས། །ཡིད་ལ་གདུང་བ་བསྐྱེད་པ་
དུས་ཀྱིས་མཐུ། །གང་དུ་འཇུག་བྱའི་དཀྱིལ་འཁོར་འཕྲུལ་དགའི་གྲོང༌། །གདགས་གཞི་མཚན་ཉིད་མེད་པའི་རྣམ་ཆ་ཡང༌། །
གྲོང་ཁྱེར་མེད་ལ་སློང་བ་དོན་གཉེར་བཞིན། །པད་མ་བརྩེགས་པའི་ཕོ་བྲང་དེ་སླད་སྤྱོན། །ལྗོན་པ་ལང་ཚོས་གདུངས་པའི་
བརྟུལ་ཞུགས་ནི། །ཡལ་འདབ་ཁུར་དུ་བཟོད་པ་ཙམ་ཞིག་སྟེ། །རྒྱལ་པོས་སྲིད་ལ་འབྲེལ་བའི་ཛམ་བུའི་ཤིང་། །ཕུན་ཚོགས་
འབྲས་བུའི་ཁུར་གྱིས་ལྕིད་པའོ། །ཞེས་བརྗོད་བྱ་དང༌། རྗོད་བྱེད་གཉིས་ཀར་རྟེན་འབྲེལ་གྱི་ཕུན་ཚོགས་མང་པོས་འཁྱུད་
པའང་ཟུར་གྱིས་བསྟན་པའི་ཁྲིགས་རིམ་འདི་ནི། རྒྱལ་བའི་བསྟན་པ་རིན་པོ་ཆེ་སྤྱི་དང་བྱེ་བྲག་གི་ཉེར་འཚོར་བླ་ན་མཚུངས་
247

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
པ་མེད་པ། ལྷ་བཙན་པོ་ཁྲི་སྲོང་ལྡེའུ་བཙན་གྱི་གདུང་རབས་ཤིང་སཱ་ལ་བ་ཆེན་པོའི་མྱུ་གུ གསང་ཆེན་རྡོ་རྗེ་སྙིང་པོ་རྒྱུད་སྡེ་
ཆེན་པོའི་རིག་པ་མཆོག་གི་དཀྱིལ་འཁོར་དུ་མེ་ཏོག་ཕོག་པའི་རིགས་ཀྱི་ཅོད་པན། ལྷ་འཇིགས་མེད་དཔའ་བོ་འཆི་མེད་
བསྟན་པའི་རྡོ་རྗེ་ཕྱོགས་ལས་རྣམ་པར་རྒྱལ་བའི་སྡེ་ཞེས་ཡོངས་སུ་དཔྱངས་པ་རྗེ་འབངས་རྣམས་ཀྱི་ཚོམ་བུ་ཚོགས་ཀྱི་སྒྲུབ་
པའི་རྣལ་འབྱོར་དུ་བཀས་བསྐུལ་བ་བཞིན། སངས་རྒྱས་གཉིས་པ་སློབ་དཔོན་ཆེན་པོས་རྗེས་སུ་བཟུང་བའི་རིག་པ་འཛིན་པ་
འཇིགས་མེད་གླིང་པའམ། གཞན་དུ་རྫོག